யாழ்ப்பாணத்தில் வடமேற்குத்திசையில் சமுத்திரத்தின் மத்தியில் கடைச்சங்க புலவர்களால் மணிபல்லவம், மணித்தீவு என்றழைக்கப்பெற்றதும் நயினாதீவென இப்பொழுது எல்லோராலும் அழைக்கப்படுவது நயினாதீவு. என்றென்றும் கருணை பொழிந்து அருளாட்சி புரியும் அன்னை நாகேஸ்வரி எழுந்தருளியிருப்பதால் புண்ணியத்தீவாகவும் புத்தபகாவான் தமது புனிதபாதங்களைப் பதித்ததால் புனித தீவாகவும் போற்றி புகழப்படுகின்றது. அமிழ்தினும் இனிய தமிழையும், எல்லா மதத்திற்கும், தொன்மையான சைவசமயத்தையும் தாலாட்டி வளர்க்கும் தொட்டிலாக இச்சிறு தீவு அன்றும், இன்றும் இருந்து வருகின்றது.